
ReferNet – ammattikoulutuksen ja -opetuksen eurooppalainen viite- ja asiantuntemusverkosto 
1. Tavoitteet ja kuvaus

Euroopan unionin 8 jäsenvaltiossa sekä Islannissa myönnetään apuraha yhdelle organisaatiolle (kansalliselle yhteenliittymäkoordinaattorille) avainorganisaatioita edustavan yhteenliittymän johtamista ja koordinointia varten ammattikoulutuksen ja -opetuksen (VET) alalla omassa maassaan sekä seuraavia tehtäviä varten:  VET-järjestelmän tietojen ja kehitystulosten raportointi ja analysointi, tutkimus, dokumentointi, levittäminen ja tunnetuksi tekeminen.

ReferNetin tärkein tavoite on tarjota Cedefopille jäsentynyt ja hajautettu rakenne, joka mahdollistaa luotettavan datan ja tietojen keruun ammattikoulutuksesta ja -opetuksesta ja siihen liittyvistä asioista sekä tukee Cedefopia sen pyrkimyksissä levittää tietoa Euroopassa ja sen ulkopuolella. Tiedot on koottava erityistä menetelmää noudattaen ja neuvotellen yhteenliittymän jäsenten kesken.
2. Hakukelpoisuus

Kelpoisuusvaatimukset täyttävät hakemukset arvioidaan perusteellisesti.

Hakukelpoiset organisaatiot
· julkinen tai yksityinen organisaatio, jolla on oikeudellinen asema ja oikeushenkilöllisyys (luonnolliset henkilöt eli yksilöt eivät näin ollen voi toimittaa hakemuksia);

· organisaatio toimii täyttäen tarvittavat pätevyysvaatimukset sekä taloudelliset ja operatiiviset voimavarat; 

· kansallisen yhteenliittymän, jota hakija koordinoi, on edustettava maassaan ammattikoulutuksen ja opetuksen näkökohtia (ministeriöt, kansalliset ja/tai sektorikohtaiset elimet, tutkimusorganisaatiot ja -laitokset sekä työmarkkinaosapuolet). 

Hakukelpoiset maat
· Euroopan unionin 8 jäsenvaltiota (Alankomaat, Belgia, Kreikka, Luxemburg, Malta, Portugali, Ruotsi, Tanska) 

· Islanti 
Hyväksyttävä toiminta
· Rahoitusta haettavien ehdotusten on katettava toiminta kokonaisuudessaan; tarkat tiedot löytyvät ehdotuspyynnön koko tekstistä.  

3. Budjetti ja hankkeen kesto

Hankkeen talousarvio sen keston ajan (12 kuukautta) on 231 000 euroa  8 EU-maata,  ja Islantia varten. 

Yhteisön apuraha vain täydentää tuen saajan/saajien omaa rahoitusta ja/tai paikallista, alueellista, kansallista ja/tai yksityistä rahoitusta, joka on saatu muualta hanketta varten. Yhteisön osuus ei saa ylittää 70:ää prosenttia korvattavista kustannuksista. 

Maat on jaettu kahteen ryhmään niiden väliluvun mukaan, mikä on perusta rahoituksen jakamisessa.

· Luxemburg, Malta ja Islanti: avustuksen enimmäismäärä on 19 000 euroa kullekin maalle.
· Alankomaat, Belgia, Kreikka, Portugali, Ruotsi ja Tanska: avustuksen enimmäismäärä on 29 000 euroa kullekin maalle.
Cedefopilla on oikeus olla käyttämättä koko budjettia.

4. Määräaika

Hakemukset on lähetettävä Cedefopiin viimeistään 16. lokakuuta 2006.

5. Lisätietoja

Ehdotuspyynnön teksti kokonaisuudessaan, hakemuslomake ja sen liitteet ovat Cedefopin web-sivustolla osoitteessa http://www.cedefop.europa.eu/index.asp?section=3. Hakemusten on noudatettava vaatimuksia, jotka on mainittu ehdotuspyynnön koko tekstissä, ja ne on toimitettava annettuja lomakkeita käyttäen.

Ehdotusten arvioinnin perustana ovat avoimuuden ja yhdenvertaisen kohtelun periaatteet. Komitea arvioi kelpoisuusvaatimukset täyttävät hakemukset ehdotuspyynnön koko tekstissä määriteltyjen laadullisten ja määrällisten valintaperusteiden mukaan. Arviointimenettelyyn pyydetään osallistumaan ulkopuolisia asiantuntijoita. 

